ททท.จุดพลุท่องเที่ยววิถีไทย
ระดมชาวบ้านโชว์ศักยภาพลุยเนรมิตสวนลุมพินี,นายธวัชชัย อรัญญิก ผู้ว่าการการท่องเที่ยวแห่งประเทศไทย (ททท.) เปิดเผยว่า ในปี 2558 ททท.ได้ประกาศศักยภาพ ปีท่องเที่ยววิถีไทย : 2015 DISCOVER THAINESS เป็นวาระแห่งชาติ โดยจัดกิจกรรมท่องเที่ยวสุดยิ่งใหญ่กับงาน เทศกาลเที่ยวเมืองไทย 2558 โดยชูแนวคิด ยกเมืองไทยมาไว้ที่สวนลุมพินี ระหว่างวันที่ 14-18 ม.ค.2558 ที่สวนลุมพินี ในวันธรรมดาจะเปิดเวลา 16.00-22.00 น. ส่วนเสาร์-อาทิตย์ เปิดเวลา 12.00-22.00 น. ซึ่งการจัดงานปีนี้จะแตกต่างจากที่ผ่านมา เพราะไม่มีบริษัทเอกชนมาขายโรงแรม รีสอร์ต หรือแพ็กเกจท่องเที่ยวจากบริษัทเอกชน เนื่องจากต้องการให้ผู้เข้าร่วมงานสัมผัสวิถีชีวิตชาวบ้านอย่างแท้จริง และซื้อสินค้าของชาวบ้าน อย่างไรก็ตาม จะมีหมู่บ้านท่องเที่ยวและบรรดาโฮมสเตย์มาร่วม หากสนใจสามารถจองที่พักกับชาวบ้านได้โดยตรง,ทั้งนี้การยกงานเทศกาลเที่ยวเมืองไทยมาจัดบริเวณสวนลุมพินี ซึ่งเป็นใจกลางเมืองกรุงเทพฯ สามารถเดินทางสะดวกด้วยรถไฟฟ้า คาดว่าจะมีผู้เข้าร่วมงานถึง 500,000 คน ภายในงานแบ่งออกเป็น 5 โซน โดยไฮไลต์สำคัญอยู่ในโซนที่ 1 ประกอบด้วยหมู่บ้านท่องเที่ยว 5 ภูมิภาค โดย ททท.ได้จำลองเอกลักษณ์ของหมู่บ้านไทย 5 ภูมิภาค แสดงให้เห็นถึงวิถีชีวิตคนไทยในแต่ละภูมิภาค โดยหมู่บ้านท่องเที่ยววิถีไทยภาคกลาง มีแนวคิด เที่ยวหลากหลาย สไตล์ภาคกลาง ขณะที่หมู่บ้านภาคเหนือ มีแนวคิด วัฒนธรรมล้ำค่า งามผืนป่าธรรมชาติ หมู่บ้านวิถีอีสาน มีแนวคิด แหล่งเรียนรู้ อู่อารยธรรม หมู่บ้านภาคตะวันออก มีแนวคิด สีสันตะวันออก หมู่บ้านภาคใต้ มีแนวคิด ป่าสวยทะเลใส หลากหลายวัฒนธรรม,นอกจากนี้ โซนที่ 2 มีกิจกรรมนิทรรศการท่องเที่ยว โซนที่ 3 กิจกรรมบันเทิงเวทีกลาง ขบวนแห่วิถีไทย 5 ภูมิภาคท่องเที่ยว และการแสดงร่วมสมัย ภายใต้แนวคิด ความสุขวิถีไทยยกมาไว้กลางสวนลุม โซนที่ 4 กิจกรรมพิเศษย้อนยุค 90 ปี สวนลุมพินี และการออกร้านของดี ของเด่น ของดังจาก 50 เขต กรุงเทพมหานคร และโซนที่ 5 กิจกรรมการร่วมออกบูธนิทรรศการของ 12 จังหวัด เช่น เชียงใหม่, สุโขทัย, สุราษฎร์ธานี, สมุทรปราการ, ปทุมธานี, ฉะเชิงเทรา, อุดรธานี, สตูล, ตรัง, ยะลา, ปัตตานี, นราธิวาส เป็นต้น.
นายธวัชชัย อรัญญิก ผู้ว่าการการท่องเที่ยวแห่งประเทศไทย (ททท.) เปิดเผยว่า ในปี 2558 ททท.ได้ประกาศศักยภาพ ปีท่องเที่ยววิถีไทย : 2015 DISCOVER THAINESS เป็นวาระแห่งชาติ
ธวัชชัย อรัญญิก,ททท.,เมืองไทย,ท่องเที่ยว,เชียงใหม่,สุโขทัย,สุราษฎร์ธานี,สมุทรปราการ,ปทุมธานี,ฉะเชิงเทรา,อุดรธานี,สตูล,ตรัง,ยะลา,ปัตตานี,นราธิวาส